74/442/ETY: Komission päätös, tehty 25 päivänä heinäkuuta 1974, maatalouden palkansaajien sosiaalisia ongelmia käsittelevän sekakomitean perustamisesta



Virallinen lehti nro L 243 , 05/09/1974 s. 0022 - 0024

Suomenk. erityispainos Alue 5 Nide 1 s. 0180

Kreikank. erityispainos: Luku 03 Nide 11 s. 0046

Ruotsink. erityispainos Alue 5 Nide 1 s. 0180

Espanjank. erityispainos: Luku 05 Nide 2 s. 0035

Portugalink. erityispainos: Luku 05 Nide 2 s. 0035



KOMISSION PÄÄTÖS, tehty 25 päivänä heinäkuuta 1974, maatalouden palkansaajien sosiaalisia ongelmia käsittelevän sekakomitean perustamisesta (74/442/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen ja erityisesti sen 118 artiklan, sekä katsoo, että valtioiden tai hallitusten johtajat ovat 21 päivänä lokakuuta 1972 antamassaan julkilausumassa todenneet, että taloudellisen kasvun on ensisijaisesti kavennettava elinoloissa esiintyviä eroja sekä parannettava elämisen laatua ja elintasoa; samassa yhteydessä he pitivät välttämättömänä sitä, että työmarkkinaosapuolten osallistuminen yhteisön taloudelliseen ja yhteiskunnalliseen päätöksentekoon lisääntyy, komissio piti yhteisön sosiaalista toimintaohjelmaa yhtenä ensisijaisena toimintamuotona työmarkkinaosapuolten yhteisön tasolla tapahtuvasta vuoropuhelusta ja yhteistoiminnasta; Euroopan parlamentti on täsmentänyt 13 kesäkuuta 1972 antamassaan päätöslauselmassa(1), että työmarkkinaosapuolten osallistuminen yhteisön sosiaalipolitiikkaan on toteutettava talous- ja rahaliiton ensimmäisessä vaiheessa, talous- ja sosiaalikomitea on 24 päivänä marraskuuta 1971 antamassaan lausunnossa ilmaissut yhtyvänsä tähän kantaan, ja tilanne eri jäsenvaltioissa edellyttää maatalousalan työmarkkinaosapuolten aktiivista osallistumista maatalouden palkansaajien elin- ja työolojen kohentamiseen ja yhdenmukaistamiseen, ja komission yhteydessä toimiva sekakomitea on tarkoituksenmukaisin tapa varmistaa kyseinen osallistuminen ollen yhteisön tasolla asianomaisia yhteiskunnallisia ja taloudellisia voimia edustava elin, ON PÄÄTTÄNYT SEURAAVAA: 1 artikla Perustetaan komission yhteyteen maatalouden palkansaajien ongelmia käsittelevä sekakomitea, jäljempänä "komitea". 2 artikla Komitea avustaa komissiota sellaisen yhteisön sosiaalipolitiikan laatimisessa ja täytäntöönpanossa, jonka tarkoituksena on kohentaa ja yhdenmukaistaa maatalouden palkansaajien elin- ja työoloja. 3 artikla 1. Edellä 2 artiklassa tarkoitettujen tavoitteiden toteuttamiseksi komitea: a) antaa lausuntoja tai kertomuksia komissiolle joko tämän pyynnöstä tai omasta aloitteestaan ja, b) jäljempänä 4 artiklassa mainittujen työnantaja- ja työntekijäjärjestöjen toimivaltaan kuuluvien alojen osalta, - edistää vuoropuhelua ja yhteistoimintaa ja helpottaa neuvotteluja näiden järjestöjen välillä, - laatii tutkimuksia, - osallistuu keskusteluihin ja seminaareihin. 2. Komitea antaa tietoja toiminnastaan kaikille tahoille, joita asia koskee. 3. Pyytäessään komitean lausuntoa tai kertomusta, komissio voi asettaa määräajan, jonka kuluessa lausunto tai kertomus on annettava. 4 artikla 1. Komiteassa on 50 jäsentä. 2. Komissio nimeää komitean jäsenet seuraavien maatalouden työnantaja- ja työntekijäjärjestöjen ehdotuksesta: työnantajajärjestö - Euroopan talousyhteisön tuottajajärjestöjen keskusjärjestö (COPA); työntekijäjärjestöt - Yhteisössä työskentelevien (EFA) maataloustyöntekijöiden ammattiyhdistysten Euroopan liitto (VAEL), - Maailman työliiton Euroopan maatalousliitto (EUROFEDAG), - Euroopan maataloustyöntekijöiden ammattiyhdistysten koordinointikomitea (CGT-CGIL). 3. Paikat jaetaan seuraavasti: - 25 työnantajajärjestön edustajille, - 25 työntekijäjärjestöjen edustajille. 5 artikla 1. Kullekin komitean jäsenelle nimetään varajäsen samoin edellytyksin kuin 4 artiklassa. 2. Varajäsen osallistuu komitean kokouksiin, 10 artiklassa tarkoitettuihin työryhmiin tai niiden työhön ainoastaan silloin, kun varsinainen jäsen on estynyt, sanotun kuitenkaan rajoittamatta 10 artiklan määräysten soveltamista. 6 artikla Komissio julkaisee luettelon jäsenistä ja varajäsenistä tiedoksi Euroopan yhteisöjen virallisessa lehdessä. 7 artikla 1. Komitean jäsenten ja heidän varajäsentensä toimikausi on neljä vuotta. Heidät voidaan nimetä uudeksi toimikaudeksi. 2. Toimikauden päätyttyä jäsenet tai varajäsenet pysyvät tehtävissään, kunnes heidän seuraajansa nimetään tai heidän toimikautensa uusitaan. 3. Jäsenen tai varajäsenen toimikausi päättyy ennen kuin neljä vuotta on kulunut, jos jäsen eroaa tai kuolee tai jos jäsentä ehdottanut järjestö pyytää, että hänen tilalleen nimetään uusi jäsen. Uusi jäsen nimetään jäljellä olevaksi toimikaudeksi 4 artiklassa määrättyä menettelyä noudattaen. 4. Suoritetut tehtävät eivät oikeuta palkkioon. 8 artikla 1. Komitea valitsee joka toinen vuosi jäsentensä keskuudesta läsnäolevien jäsenten kahden kolmasosan enemmistöllä puheenjohtajan ja varapuheenjohtajan. Puheenjohtaja ja varapuheenjohtaja valitaan vuorotellen, ja päinvastaisessa järjestyksessä, kahden 4 artiklassa mainitun järjestöryhmän edustajien keskuudesta. Puheenjohtaja tai varapuheenjohtaja, jonka toimikausi on päättynyt, jatkaa tehtävässään, kunnes hänen tilalleen on nimetty uusi puheenjohtaja tai varapuheenjohtaja. 2. Jos puheenjohtajan tai varapuheenjohtajan toimikausi lakkaa ennenaikaisesti, jäljellä olevaksi toimikaudeksi nimetään uusi jäsen tämän artiklan 1 kohdassa määrättyä menettelyä noudattaen asianomaisen ryhmän ehdotuksesta. 9 artikla Komitea voi perustaa työnsä suunnittelusta ja yhteensovittamisesta vastaavan työvaliokunnan. Tässä työvaliokunnassa on puheenjohtaja, varapuheenjohtaja ja jäljempänä 10 artiklassa tarkoitettujen työryhmien esittelijöitä. 10 artikla Komitea voi: a) perustaa tilapäisiä tai pysyviä työryhmiä työnsä helpottamiseksi. Se voi antaa jäsenelle luvan ottaa tilalleen työryhmässä nimeltä mainittu edustaja omasta järjestöstään: edustajalla on työryhmän kokouksissa samat oikeudet kuin jäsenellä, jonka tilalla hän on; b) ehdottaa komissiolle asiantuntijoiden kutsumista avustamaan komiteaa tietyissä töissä. Komitealla on velvollisuus tehdä niin, jos jokin 4 artiklassa mainituista järjestöistä sitä pyytää; c) kutsua kenet tahansa, jolla on erityistä asiantuntemusta jostakin esityslistaan merkitystä aiheesta, osallistumaan asiantuntijana kokouksiinsa. Asiantuntija osallistuu kuitenkin kokouksessa ainoastaan sen asian käsittelyyn, joka on syynä hänen läsnäoloonsa. 11 artikla Komitea kokoontuu sihteeristönsä kutsusta komission, työvaliokunnan tai jäsenistönsä kolmasosan kutsusta. Viimeksi mainitussa tapauksessa se kokoontuu 30 päivän kuluessa. 12 artikla 1. Komitean päätökset ovat päteviä ainoastaan, kun kaksi kolmasosaa sen jäsenistä tai varajäsenistä on läsnä. 2. Komitean on toimitettava lausuntonsa tai kertomuksensa komissiolle. Jos lausuntoa tai kertomusta ei hyväksytä yksimielisesti, komitean on toimitettava komissiolle ilmaistut eriävät mielipiteet. 13 artikla 1. Komission yksiköt huolehtivat komitean, työvaliokunnan ja työryhmien sihteeristön tehtävistä. 2. Komission asianomaisten yksiköiden edustajat osallistuvat komitean, työvaliokunnan ja työryhmien kokouksiin. 3. Yksi sihteeristön edustaja kaikista 4 artiklassa mainituista järjestöistä osallistuu tarkkailijana komitean kokouksiin. 14 artikla Rajoittamatta perustamissopimuksen 214 artiklan määräysten soveltamista, komitean jäsenet eivät saa ilmaista tietoja, jotka ovat tulleet heidän tietoonsa komitean tai työryhmien työn yhteydessä, jos komissio ilmoittaa heille, että pyydetty lausunto on luonteeltaan luottamuksellinen. Tällöin ainoastaan komitean jäsenet ja komission yksiköiden edustajat osallistuvat kokouksiin. 15 artikla Tämä päätös tulee voimaan 25 päivänä heinäkuuta 1974. Tehty Brysselissä 25 päivänä heinäkuuta 1974. Komission puolesta Puheenjohtaja François-Xavier ORTOLI (1) EYVL N:o C 70, 1.7.1972, s. 11